Krajnju bezosjećajnost pokazao je jedan Marokanac prema nježnijem spolu kada je svoju ljubavnicu bacio s prvog kata svoje zgrade.

Emirates 24/7 piše da se muškarac netom prije incidenta zabavljao s djevojkom u privatnosti vlastitog doma, no tada mu je planove ''pomutio'' preuranjeni suprugin povratak. Kada je začuo njezino kucanje na vratima, muškarac se uspaničio i, nemajući snage da se suoči sa ženom, zgrabio ljubavnicu te je bacio s prvog kata zgrade. Sedamnaestogodišnja djevojka pala je na plastične vreće sa smećem i tako izbjegla ozljedu, ali tada je od šoka počela trčati i zabila se u obližnji betonski zid. Ozlijedila je glavu pa je zadržana na liječenju.

Muškarac je pak prijavljen policiji, a je li izbjegao suprugin gnjev, nije poznato.

>>Ljubavnica zbog supruge bježala preko balkona, susjedi je snimili